Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 699/11/8803	Košice II, 18.1.2012
EEČ : 2-64-5-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: Košice
	trvalé bydlisko: XXXXX
a
poškodenými:
1.	XXXXX
2.	XXXXX
3.	XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: Košice
	trvalé bydlisko: XXXXX
realizované vyšetrovateľom (policajným orgánom) Odd.výkonu služby DI OR PZ Košice pod spisovou značkou 114/2011.

Skutková veta: 
V trestnej veci vedenej pre prečin ublíženia na zdraví podľa § 158 Tr. zákona, ktorého sa mal dopustiť obvinený XXXXX na skutkovom základe, že 

 - dňa 17.09.2011 v čase o 01,40 hod. v Košiciach na ul. XXXXX viedol ako vodič osobné motorové vozidlo zn. Opel Astra, XXXXX v smere k MČ Košice - Krásna, kde po výjazde z ľavotočivej zákruty v dôsledku neprispôsobenia rýchlosti svojim schopnostiam, stavu a povahe vozovky dostal s vozidlom šmyk, prešiel do protismernej časti vozovky, kde narazil do dopravného značenia a oplotenia domu, pričom jeho spolujazdci XXXXX utrpel pri dopravnej nehode ľahku ujmu na zdraví a to pomliaždenie hlavy ťažšieho stupňa bez otrasu mozgu, krvný výron okolo ľavého oka a pomliaždenie tváre, čo si vyžiadalo jednorázové ošetrenie, XXXXX utrpel ľahkú ujmu na zdraví a to otras mozgu ľahkého stupňa, tržnú ranu na čele, tržnú ranu kože ľavej hornej mihalnice, povrchové rany ľavej ruky, vyrazenie troch zubov a odierky väčšieho rozsahu na tvári s väčším pomliaždením, čo si vyžiadalo liečenie a práceneschpnosť v trvaní od 17.09.2011 do 09.10.2011 a XXXXX utrpela ľahkú ujmu na zdraví a to otras mozgu ľahkého stupňa, tržné rany na ľavej ušnici, pomliaždenie pravého kolenného kĺbu ťažšieho stupňa a pomliaždenie ľavého oka, čo si vyžiadalo liečenie a práceneschpnosť v trvaní od 17.09.2011 do 24.10.2011
Odôvodnenie: 
	Uznesením povereného príslušníka PZ, sp. zn. XXXXX zo dňa 13.10.2011 bolo podľa § 206 ods.1 Tr. poriadku vznesené obvinenie XXXXX pre prečin ublíženia na zdraví podľa § 158 Tr. zákona na tom skutkovom základe, ako je to uvedené vo výrokovej časti totho rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle ustanovenia § 220 ods.1 Tr. poriadku.

	Obvinený a poškodení vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu škody, poškodení nežiadajú od obvineného náhradu škody, táto im bude vyplatená cestou povinného zmluvného poistenia motorového vozidla obvineného.

	Obvinený XXXXX zložil na účet Krajskej prokuratúry  Košice finančnú čiastku vo výške 100 €, z ktorej 50% poukázal na peňažnú pomoc obetiam trestnej činnosti a zvyšných 50% poukázal v prospech XXXXX

	Účastníci dohody zhodne vyhlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, považujem takýto spôsob rozhodnutia za dostačujúci z hľadiska  naplnenia účelu Trestného zákona a preto som rozhodol tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor